b'\n_START_ARTICLE_\nVanesa Romero\n_START_SECTION_\nBiografia\n_START_PARAGRAPH_\nL\'any 1996, Vanesa va ser triada, a les festes de Sant Joan d\'Alacant, Bellesa de la Foguera del districte en qu\xc3\xa8 vivia, aconseguint ser triada Dama del Foc de les festes. Aix\xc3\xb2 la va animar a presentar-se per miss Alacant, l\'any 1998, aconseguint guanyar aquest t\xc3\xadtol, i presentant posteriorment al certamen de Miss Espanya. En el m\xc3\xb3n de la televisi\xc3\xb3, va comen\xc3\xa7ar al canal 15 d\'Alacant, presentant un programa en qu\xc3\xa8 treballava Jaume Candela, que era la seva parella._NEWLINE_El 1998 va participar, ja a nivell estatal, en Una de dos, i l\'any 2001 va participar en la s\xc3\xa8rie Ala ... Dina!, donant vida al personatge de "Lidia". Tamb\xc3\xa9 va participar en algun dels episodis del programa El Grand Prix del verano. L\'any 2005 va passar a formar part del repartiment de la s\xc3\xa8rie Aqu\xc3\xad no hay quien viva, comen\xc3\xa7ant arran d\'aquesta s\xc3\xa8rie va comen\xc3\xa7a a ser coneguda pel p\xc3\xbablic. En aquesta s\xc3\xa8rie interpretava a "Anna", una hostessa lesbiana promesa de "Bea", personatge que interpretava Eva Isanta._NEWLINE_El 2007 es va incorporar a la s\xc3\xa8rie La que se avecina, que pot considerar-se com una seq\xc3\xbcela de l\'anterior. Aqu\xc3\xad Vanesa d\xc3\xb3na vida a "Raquel Villanueva", la jove que comparteix l\'habitatge amb la seva cosina "Nines", paper que interpreta l\'actriu Cristina Medina. Cal destacar que va ser parella amb Alberto Caballero, productor d\'ambdues s\xc3\xa8ries. Vanesa ha participat puntualment en alguns episodis d\'altres s\xc3\xa8ries i produccions, com 9 meses, Entre dos reinos o Es verano, \xc2\xa1a jugar!.'